proxectonos/corpus_dominio_legal_administrativo_tmp huggingface dataset:
CORRECCIÓN DE ERROS. Orde do 26 de xullo de 2022 pola que se modifican as unidades e os postos de traballo docentes dos centros públicos dependentes desta consellería nos niveis de educación infantil, educación primaria e educación especial.
Consellería de Cultura, Educación, Formación Profesional e Universidades — III. Outras disposicións — 15/11/2022

Adv
ertidos erros na orde que se cita, publicada no
Diario Oficial de Galicia
número 154, do 12 de agosto de 2022, cómpre efectuar as seguintes correccións:
Na páxina 43844, no anexo I, na liña dos postos de traballo docentes do centro CEIP Raíña Fabiola, código 15015688, do concello de Santiago de Compostela, na columna de postos de «EP» debe figurar «7»; na columna de postos de «FI» debe figurar «2»; na columna de postos «Total» debe figurar «18».
Na páxina 43844, no anexo I, na liña dos postos de traballo docentes do centro CEIP Paradai, código 27014793, do concello de Lugo, na columna de postos de «DO» debe figurar «1», e na columna de postos «Total» debe figurar «25».
DECRETO 195/2022, do 27 de outubro, polo que se declara de utilidade pública a reestruturación parcelaria da zona de Galegos (Lalín, Pontevedra).
Consellería do Medio Rural — III. Outras disposicións — 16/11/2022

A dispersión parcelaria e minifundio agrario que presentan os terreos da parroquia de Galegos, no Concello de Lalín, posta de manifesto polas persoas propietarias e agricultoras da zona, mediante solicitude dirixida á consellería competente en materia de agricultura, motivou a elaboración dun estudo previo de iniciación, unha vez superado o proceso de avaliación a que se refire o artigo 7 da Lei 4/2015, do 17 de xuño, e que acadou un resultado positivo, polo que se deduce a conveniencia de levar a cabo a reestruturación parcelaria por razóns de utilidade pública.
Na súa virtude, por proposta do conselleiro do Medio Rural, formulada conforme o establecido na Lei 4/2015, do 17 de xuño, de mellora da estrutura territorial agraria de Galicia, e logo de deliberación do Consello da Xunta na súa reunión do día vinte e sete de outubro de dous mil vinte e dous,
Artigo 1
Declarar de utilidade pública a reestruturación parcelaria da zona de Galegos (Lalín-Pontevedra).
Artigo 2
O perímetro da zona será, en principio, o correspondente á parroquia de Galegos. O referido perímetro quedará en definitiva modificado polas rectificacións, inclusións e exclusións que se acorden ao abeiro dos artigos 23 e 24 da Lei 4/2015, do 17 de xuño, de mellora da estrutura territorial agraria de Galicia.
Este decreto seralle de aplicación á totalidade dos terreos incluídos dentro do perímetro de reestruturación, independentemente da súa capacidade e situación produtiva, e calquera que sexa a súa clasificación urbanística, agás os clasificados como urbanos e urbanizables.
Artigo 3
Declarar a zona de reestruturación parcelaria como zona de actuación agraria prioritaria nos termos establecidos pola normativa en materia de mobilidade de terras.
Artigo 4
Conforme o establecido polo artigo 11 da Lei de mellora da estrutura territorial agraria de Galicia, a partir da entrada en vigor do presente decreto, a reestruturación parcelaria será obrigatoria para todas as persoas propietarias e titulares de dereitos e situacións xurídicas sobre terreos comprendidos dentro do perímetro de reestruturación, así como para os operadores públicos e privados de redes de subministración, infraestruturas e aproveitamentos.
Calquera actuación que leven a cabo outros órganos de calquera outra administración pública deberá adaptar as súas actuacións, agás declaración de prevalencia, á fase do proceso de reestruturación que se estea levando a cabo.
Artigo 5
Á zona seranlle de aplicación os beneficios económicos programados ou asumidos pola Xunta de Galicia, para mellorar ou modernizar as explotacións agrarias.
Disposición derradeira primeira
Facúltase á persoa titular da Consellería do Medio Rural para ditar as disposicións complementarias que requira a execución do presente decreto.
Disposición derradeira segunda
A presente disposición entrará en vigor o día seguinte ao da súa publicación no Diario Oficial de Galicia.
Santiago de Compostela, vinte e sete de outubro de dous mil vinte e dous
ORDE do 8 de novembro de 2022 pola que se dispón o cesamento dun vogal no Consello de Administración da Autoridade Portuaria de Marín e Ría de Pontevedra.
Consellería do Mar — II. Autoridades e persoal — 17/11/2022

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia, do 16 de setembro de 2010, faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O cesamento, por petición propia, de Juan Carlos Morán Nieto como vogal no Consello de Administración da Autoridade Portuaria de Marín e Ría de Pontevedra en representación da organización sindical Sindicato Profesional de Policías Locais e Bombeiros (SPPLB), agradecéndolle os servizos prestados.
Santiago de Compostela, 8 de novembro de 2022
EXTRACTO da Resolución do 3 de novembro de 2022 pola que se establecen as bases reguladoras, en réxime de concorrencia competitiva, para a concesión de subvencións para ampliar e diversificar a oferta cultural en áreas non urbanas Territorio Cultura, ao abeiro dos fondos NextGenerationEU e do Mecanismo de recuperación e resiliencia do Regulamento (UE) 2021/241, e se convocan para o ano 2023 (código de procedemento CT404F).
Axencia Galega das Industrias Culturais — III. Outras disposicións — 18/11/2022

BDNS (Identif.): 658960.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Categoría 1. As persoas físicas (autónomas) e persoas xurídicas privadas, legalmente constituídas.
Categoría 2. Concellos e o sector público institucional deles dependente, segundo o artigo 85 da Lei 7/1985, de calquera Administración (organismos públicos, entidades de dereito público ou privado).
Segundo.
Finalidade
Determinar as condicións polas cales se regulará a concesión de axudas, en réxime de concorrencia competitiva, da Axencia Galega das Industrias Culturais, para a concesión de subvencións para a ampliación e diversificación da oferta cultural en áreas non urbanas, ao abeiro dos fondos NextGenerationEU e do Mecanismo de recuperación e resiliencia do Regulamento (UE) 2021/241, e convocalas para o ano 2023 (código de procedemento CT404F).
Terceiro.
Bases reguladoras
Resolución do 3 de novembro de 2022 pola que se establecen as bases reguladoras, en réxime de concorrencia competitiva, para a concesión de subvencións para ampliar e diversificar a oferta cultural en áreas non urbanas Territorio Cultura, ao abeiro dos fondos NextGenerationEU e do Mecanismo de recuperación e resiliencia do Regulamento (UE) 2021/241, e se convocan para o ano 2023 (código de procedemento CT404F).
Cuarto.
Importe
1. As axudas relativas ao obxecto desta resolución financiaranse cun crédito total de 660.986,24 euros, para a anualidade 2023 imputables ás aplicacións orzamentarias 10. A1.432B.760.0 e 10.A1.432B.770.1, código de proxecto 2022 00002, da Axencia Galega das Industrias Culturais.
2. A distribución orzamentaria por categorías será a seguinte:
Quinto.
Prazo de presentación de solicitudes
O prazo para a presentación das solicitudes será dun mes desde o día seguinte ao da publicación da correspondente convocatoria no
Diario Oficial de Galicia
. Entenderase como último día do prazo o correspondente ao mesmo ordinal do día da publicación. Se o último día do prazo é inhábil, entenderase prorrogado ao primeiro día hábil seguinte e, se no mes de vencemento non hai día equivalente ao inicial do cómputo, entenderase que o prazo expira o último día do mes.
Santiago de Compostela, 3 de novembro de 2022
RESOLUCIÓN do 4 de outubro de 2022 pola que se inscribe a Federación Americana de Asociaciones del Camino de Santiago de Compostela no Rexistro de Entidades de Promoción do Camiño de Santiago.
Consellería de Cultura, Educación, Formación Profesional e Universidades — III. Outras disposicións — 17/11/2022

Feitos.
A Federación Americana de Asociaciones del Camino de Santiago de Compostela presenta unha solicitude de inscrición no Rexistro de Entidades de Promoción do Camiño de Santiago o día 12 de maio de 2022.
A solicitude foi presentada segundo o modelo que figura como anexo I do Decreto 45/2001, do 1 de febreiro, de refundición da normativa en materia do Camiño de Santiago (DOG núm. 36, do 20 de febreiro), modificado polo Decreto 209/2002, do 13 de xuño (DOG núm. 121, do 25 de xuño), e con ela foi achegada a documentación pertinente segundo o artigo 26 do citado decreto.
Fundamentos de dereito.
É de aplicación específicamente ao procedemento a seguinte normativa:
▪ Decreto 106/2018, do 4 de outubro, polo que se establece a estrutura orgánica das consellerías da Xunta de Galicia.
▪ Decreto 45/2001, do 1 de febreiro, de refundición da normativa en materia do Camiño de Santiago, modificado polo Decreto 209/2002, do 13 de xuño.
O artigo 23 deste último decreto regula que «para a súa inscrición no rexistro as entidades solicitantes deberán ter como finalidade, expresa e prioritariamente reflectida nos seus estatutos, a recuperación, conservación e promoción do Camiño de Santiago, así como a difusión da cultura derivada deste».
O xefe do Servizo de Protección e Fomento da Dirección Xeral do Patrimonio Cultural emite un informe o día 29 de outubro de 2021 sobre a solicitude en que se constata que a Federación Americana de Asociaciones del Camino de Santiago de Compostela persegue os obxectivos fixados no decreto.
A solicitude presentada cumpre as normas establecidas no citado Decreto 45/2001, do 1 de febreiro. Por iso,
Que a Federación Americana de Asociaciones del Camino de Santiago de Compostela sexa inscrita no Rexistro de Entidades de Promoción do Camiño de Santiago co número 230.
Réxime de recursos.
Esta resolución pon fin á vía administrativa. Contra ela poderase interpoñer potestivamente un recurso de reposición perante este mesmo órgano no prazo dun mes, contado a partir do día seguinte ao da notificación desta resolución. Tamén pode ser impugnada directamente cun recurso contencioso-administrativo, no prazo de dous meses desde a recepción desta notificación, perante esa orde xurisdicional.
En ningún caso, non se poderá interpoñer recurso contencioso-administrativo ata que o recurso de reposición, de presentarse, sexa resolto expresamente ou se produza a súa desestimación presunta. O anterior, de acordo co que dispoñen os artigos 123 e 124 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 4 de outubro de 2022
RESOLUCIÓN do 7 de novembro de 2022 pola que se modifica a relación de postos de traballo das oficinas fiscais da Administración de xustiza na Comunidade Autónoma de Galicia.
Vicepresidencia Segunda e Consellería de Presidencia, Xustiza e Deportes — III. Outras disposicións — 17/11/2022

Mediante a Resolución do 26 de marzo de 2015, publicouse a relación de postos de traballo das oficinas fiscais da Administración de xustiza na Comunidade Autónoma de Galicia, cuxa estrutura e organización foi determinada polo Decreto 124/2014, do 11 de setembro (DOG núm. 186, do 30 de setembro), e que foi aprobada con carácter definitivo polo Ministerio de Xustiza pola Orde JUS/660/2015, do 25 de marzo (BOE núm. 92, do 17 de abril). Posteriormente, pola Resolución do 12 de novembro de 2015 (DOG núm. 225, do 25 de novembro), e pola Resolución do 1 de xullo de 2020 (DOG núm. 138, do 13 de xullo), modifícase a devandita relación de postos de traballo.
De acordo co artigo 523 da Lei 6/1985, do 1 de xullo, do poder xudicial, unha vez aprobadas as relacións de postos iniciais, a Comunidade Autónoma de Galicia ten competencia para aprobar as súas modificacións. En todo caso, as modificacións das RPT iniciais que se produzan deberán contar con informe previo do Consello Xeral do Poder Xudicial e, para a súa efectividade, é preceptiva a comunicación previa ao Ministerio de Xustiza.
Polo exposto, consultadas as organizacións sindicais presentes na Mesa Sectorial de Negociación e o Consello Xeral do Poder Xudicial, e comunicada a modificación ao Ministerio de Xustiza,
Artigo único
Aprobar a modificación da relación de postos de traballo das oficinas fiscais da Administración de xustiza na Comunidade Autónoma de Galicia que figura no anexo da presente resolución.
Santiago de Compostela, 7 de novembro de 2022
RESOLUCIÓN do 7 de novembro de 2022 pola que se dá publicidade das axudas concedidas ao abeiro da Orde do 25 de xaneiro de 2022 pola que se establecen as bases reguladoras para a concesión de subvencións a empresas privadas, en réxime de concorrencia non competitiva, para o fomento da sustentabilidade no desenvolvemento da actividade industrial do sector dos recursos naturais en Galicia, e se convocan para o ano 2022 (código de procedemento IN308D).
Vicepresidencia Primeira e Consellería de Economía, Industria e Innovación — III. Outras disposicións — 17/11/2022

Mediante a Orde do 25 de xaneiro de 2022, a Vicepresidencia Segunda e Consellería de Economía, Empresa e Innovación estableceu as bases para a concesión de subvencións a empresas privadas, en réxime de concorrencia non competitiva, para o fomento da sustentabilidade no desenvolvemento da actividade industrial do sector dos recursos naturais en Galicia, e convocáronse para o ano 2022.
En cumprimento do disposto no artigo 17.1.b) da Lei 1/2016, do 18 de xaneiro, de transparencia e bo goberno, e no artigo 15.1 da Lei 9/2007, do 13 de xuño, de subvencións de Galicia, así como no artigo 25 das bases reguladoras,
Ordenar a publicación no Diario Oficial de Galicia das subvencións indicadas no anexo, concedidas con cargo á aplicación orzamentaria 06.02.734A.770.0, ao abeiro da Orde do 25 de xaneiro de 2022, da Vicepresidencia Segunda e Consellería de Economía, Empresa e Innovación, pola que se establecen as bases reguladoras para a concesión de subvencións a empresas privadas, en réxime de concorrencia non competitiva, para o fomento da sustentabilidade no desenvolvemento da actividade industrial do sector dos recursos naturais en Galicia, e se convocan para o ano 2022 (código de procedemento IN308D).
Santiago de Compostela, 7 de novembro de 2022
RESOLUCIÓN do 14 de novembro de 2022 pola que se dá publicidade da prórroga da encomenda a Xestión do Solo de Galicia-Xestur, S.A. para a realización de traballos técnicos.
Axencia Galega de Infraestruturas — III. Outras disposicións — 21/11/2022

De conformidade co disposto no artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á encomenda de xestión, coas seguintes características:
Resolución do 11 de novembro de 2022, da Axencia Galega de Infraestruturas, pola que se aproba a prórroga da encomenda ao medio propio Xestión do Solo de Galicia-Xestur, S.A. para a realización de traballos técnicos.
– Actividade: os traballos que se van realizar baixo a cobertura da encomenda consistirán en traballos de apoio técnico á Axencia Galega de Infraestruturas no desenvolvemento daquelas tarefas en que a experiencia acumulada por Xestur na execución de obras permita complementar o traballo do persoal da Axencia.
– Natureza e alcance da xestión encomendada: encomenda de xestión a medios propios, ao ter a empresa Xestión do Solo de Galicia-Xestur, S.A. a consideración de medio propio e de servizo técnico da Administración xeral e do sector público autonómico de Galicia, ao abeiro do establecido nos artigos 10, 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de execución: doce (12) meses, contados desde o 1 de xaneiro de 2023, prorrogable por doce (12) meses máis.
– Modalidade de financiamento: a prórroga da encomenda tramítase como expediente anticipado de gasto con cargo aos orzamentos da Axencia Galega de Infraestruturas para o ano 2023, aplicación orzamentaria 09.A1.512B.640.1
– Orzamento: 60.023,25 €.
Santiago de Compostela, 14 de novembro de 2022
RESOLUCIÓN do 14 de novembro de 2022, da Dirección Xeral de Patrimonio Natural, pola que se dá publicidade ás axudas concedidas ao abeiro da Orde do 30 de novembro de 2021 pola que se establecen as bases reguladoras das axudas para paliar os danos ocasionados polo oso pardo e se convocan axudas para o ano 2022 (código de procedemento MT815A) (Diario Oficial de Galicia número 241, do 17 de decembro).
Consellería de Medio Ambiente, Territorio e Vivenda — III. Outras disposicións — 21/11/2022

O artigo 20 da Orde do 30 de novembro de 2021 pola que se establecen as bases reguladoras das axudas para paliar os danos ocasionados polo oso pardo e se convocan axudas para o ano 2022 (código de procedemento MT815A) establece que no prazo máximo de tres meses contados desde a data de publicación no Diario Oficial de Galicia a relación de subvencións concedidas, con indicación da norma reguladora, entidade beneficiaria, crédito orzamentario, contía e finalidade da subvención.
En consecuencia,
Ordenar a publicación no Diario Oficial de Galicia das subvencións ao abeiro da Orde do 30 de novembro de 2021 pola que se establecen as bases reguladoras das axudas para paliar os danos ocasionados polo oso pardo e se convocan axudas para o ano 2022 (código de procedemento MT815A), segundo o anexo desta resolución.
Santiago de Compostela, 14 de novembro de 2022
Crédito orzamentario: 60.000 euros.
Aplicación orzamentaria: 08.03.541B-470.1 dos orzamentos xerais da Comunidade Autónoma de Galicia para o ano 2022.
Finalidade: establecer as bases reguladoras das axudas para paliar os danos ocasionados polo oso pardo e se convocan axudas para o ano 2022 (código de procedemento MT815A).
Expediente, persoas beneficiarias, aplicación orzamentaria, importe adxudicado:
RESOLUCIÓN do 14 de novembro de 2022 pola que se amplía a dotación orzamentaria da Resolución do 12 de xaneiro de 2022 pola que se convocan para o ano 2022 as axudas para a adquisición de vivenda nos centros históricos (código de procedemento VI400A).
Instituto Galego da Vivenda e Solo — III. Outras disposicións — 22/11/2022

O 28 de xaneiro de 2022 publicouse no
Diario Oficial de Galicia
(en diante, DOG) a Resolución do 12 de xaneiro de 2022 pola que se establecen as bases reguladoras das axudas para a adquisición de vivenda nos centros históricos e se realiza a súa convocatoria para o ano 2022.
O ordinal terceiro, parágrafo 1, da citada resolución establece que as axudas previstas nesta convocatoria se farán efectivas con cargo á aplicación orzamentaria 08.81.451B.780.2 dos orzamentos xerais da Comunidade Autónoma de Galicia para 2022, por un importe total de 500.000 euros, e financiaranse con fondos propios da Comunidade Autónoma. Ademais, no parágrafo 3 do mesmo ordinal prevé que a contía establecida poderá ser obxecto de ampliación mediante resolución da persoa titular da Dirección Xeral do Instituto Galego da Vivenda e Solo (en diante, IGVS), que terá efecto logo da súa publicación no DOG, de conformidade co establecido no artigo 30 do Regulamento da Lei 9/2007, do 13 de xuño, aprobado polo Decreto 11/2009, do 8 de xaneiro.
Tendo en conta que o número de solicitudes presentadas e susceptibles de obteren a axuda supera o importe do crédito orzamentario previsto inicialmente na convocatoria, resulta necesario ampliar o crédito da dotación orzamentaria prevista na dita Resolución do 12 de xaneiro de 2022.
De conformidade co artigo 30.2 do Regulamento da Lei 9/2007, do 13 de xuño, de subvencións de Galicia, e co ordinal terceiro da Resolución do 12 de xaneiro de 2022, é competente para ditar esta resolución a persoa titular da Dirección Xeral do IGVS.
Polo exposto,
Único. Ampliar a dotación orzamentaria para a convocatoria de subvencións para a adquisición de vivenda nos centros históricos para o exercicio 2022.
O incremento da dotación será de 150.000,00 euros, na aplicación orzamentaria 08.81.451B.780.2, polo que a contía máxima das subvencións que se poderá conceder con cargo á antedita convocatoria será de 650.000 euros.
Esta ampliación non implica a apertura do prazo para presentar novas solicitudes nin o inicio dun novo cómputo do prazo máximo para resolver.
Esta resolución producirá efectos desde o día seguinte ao da súa publicación no
Diario Oficial de Galicia
.
Santiago de Compostela, 14 de novembro de 2022
RESOLUCIÓN do 14 de novembro de 2022 pola que se dá publicidade das axudas concedidas ao abeiro da Resolución do 8 de agosto de 2019 pola que se aproba a convocatoria do procedemento de concesión de axudas correspondentes ao Programa estatal de axudas para actuacións de eficiencia enerxética en peme e grande empresa do sector industrial (Programa de actuacións de eficiencia enerxética en industria) (código de procedemento IN421V).
Axencia Instituto Enerxético de Galicia — III. Outras disposicións — 22/11/2022

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas, con expresión da convocatoria, programa, crédito orzamentario a que se imputen, beneficiario, cantidade concedida e finalidade ou finalidades da subvención.
Na súa virtude, esta dirección
1. Publicar no Diario Oficial de Galicia as axudas concedidas ao abeiro da Resolución do 8 de agosto de 2019 pola que se aproba a convocatoria do procedemento de concesión de axudas correspondentes ao Programa estatal de axudas para actuacións de eficiencia enerxética en peme e grande empresa do sector industrial (Programa de actuacións de eficiencia enerxética en industria) (código de procedemento IN421V).
2. O prazo de presentación das solicitudes de axudas desta convocatoria permanecerá aberto ata o 30 de xuño de 2023, segundo o disposto no artigo 7.2 da convocatoria, modificada pola Resolución do 28 de decembro de 2020 sobre ampliación dos prazos (DOG do 30 de decembro) e polo Real decreto 440/2021, do 22 de xuño, sobre ampliación da vixencia do Programa (BOE do 23 de xuño). Por conseguinte, as axudas concedidas que se detallan no anexo desta resolución corresponden unicamente coas solicitudes presentadas ata o 10 de novembro de 2022 e validadas polo órgano instrutor desde o 12 de setembro de 2019 ata o 2 de novembro de 2022.
3. As axudas recollidas nesta convocatoria están suxeitas ás condicións que se establecen no capítulo I do Regulamento (UE) 651/2014 da Comisión, do 17 de xuño de 2014, polo que se declaran determinadas categorías de axudas compatibles co mercado interior, en aplicación dos artigos 107 e 108 do Tratado de funcionamento da Unión Europea (Regulamento xeral de exención por categorías), publicado no DOUE L 187, do 26 de xuño. A convocatoria refírese ás axudas que aparecen definidas dentro da sección 7. Axudas para a protección do ambiente, do capítulo III, como axudas ao investimento destinadas a medidas de eficiencia enerxética (artigo 38).
Santiago de Compostela, 14 de novembro de 2022
Aplicacións orzamentarias:
O importe total asignado para estas axudas ascende a 30.731.120,34 €.
Beneficiarios e axudas concedidas:
RESOLUCIÓN do 15 de novembro de 2022 pola que se publica o resultado da décimo terceira edición dos premios ao desenvolvemento rural de Galicia (código de procedemento MR709A).
Axencia Galega de Desenvolvemento Rural — III. Outras disposicións — 22/11/2022

Mediante a Resolución do 30 de decembro de 2021 convocouse, por tramitación anticipada de gasto, a décimo terceira edición dos premios ao desenvolvemento rural de Galicia e aprobáronse as súas bases reguladoras (DOG núm. 18, do 27 de xaneiro de 2022).
Para financiar esta convocatoria existía un crédito de 80.000 €, que se imputou ás contas orzamentarias 14.A1.712A.770.0 e 14.A1.712A.781.0.
O 21 de outubro de 2022 a directora xeral da Agader, no exercicio das competencias atribuídas en virtude do Acordo do Consello de Dirección da Agader, do 11 de xullo de 2013 (Resolución do 24 de xullo de 2013, DOG núm. 148, do 5 de agosto), resolveu a citada convocatoria.
O artigo 15 da Lei 9/2007, do 13 xuño, de subvencións de Galicia, dispón que o órgano concedente publicará no Diario Oficial de Galicia as subvencións concedidas, con expresión da convocatoria, o programa, o crédito orzamentario a que se imputen, o beneficiario, a cantidade concedida e a finalidade ou as finalidades da subvención. Así mesmo, o artigo 17.1 da Lei 1/2016, do 18 de xaneiro, de transparencia e bo goberno, establece que se deberá publicar a concesión das correspondentes axudas ou subvencións.
De acordo co anterior,
Publicar no Diario Oficial de Galicia a relación das subvencións concedidas ao abeiro da décimo terceira edición dos premios ao desenvolvemento rural de Galicia, convocada pola Resolución do 30 de decembro de 2021.
Santiago de Compostela, 15 de novembro de 2022
ANEXO
CORRECCIÓN DE ERROS. Resolución do 10 de novembro de 2022, da Dirección Xeral de Xuventude, Participación e Voluntariado, pola que se publica o requirimento de emenda da documentación das solicitudes presentadas ao abeiro da Orde do 14 de setembro de 2022, pola que se establecen as bases reguladoras e se convocan subvencións, de carácter plurianual e en réxime de concorrencia competitiva, dirixidas a entidades de acción voluntaria e entidades locais de Galicia para a elaboración e execución de proxectos de voluntariado interxeracional no medio rural vinculados co proxecto piloto Talento interxeracional, no marco do Plan de recuperación, transformación e resiliencia, financiado pola Unión Europea-NextGenerationEU, para os anos 2022 e 2023 (código de procedemento BS508E).
Consellería de Política Social e Xuventude — III. Outras disposicións — 22/11/2022

Advertidos erros na citada orde, publicada no
Diario Oficial de Galicia
número 219, do 17 de novembro de 2022, cómpre efectuar as seguintes correccións:
– Na páxina 59655, no anexo de requirimento de emenda de solicitudes, onde di:
Debe dicir:
CORRECCIÓN DE ERROS. Resolución do 30 de setembro de 2022 pola que se fan públicas as axudas concedidas ao abeiro da Resolución do 5 de xullo de 2021 pola que se aproban as bases reguladoras para a concesión de axudas, en réxime de concorrencia competitiva, para a mellora do estado das instalacións de captación, potabilización e almacenamento de comunidades de usuarios de abastecemento para consumo humano na Comunidade Autónoma de Galicia e se convocan para o ano 2021 (código de procedemento AU232A).
Augas de Galicia — III. Outras disposicións — 04/11/2022

Advertido erro na referida resolución, publicada no
Diario Oficial de Galicia
número 196, do 14 de outubro de 2022, é necesario efectuar a seguinte corrección:
Na páxina 54893, no anexo, onde di:
«-Comunidade de Usuarios de Roca - V36335883 - Ponte Caldelas - 13.938,20 €».
Debe dicir:
«-Comunidade de Usuarios de Roca - G36335883 - Ponte Caldelas - 13.938,20 €».
ORDE do 25 de outubro de 2022 pola que se nomea a Manuel Corredoira López vicepresidente do Consello Escolar de Galicia.
Consellería de Cultura, Educación, Formación Profesional e Universidades — II. Autoridades e persoal — 31/10/2022

De conformidade co disposto no terceiro punto do artigo 3 do Decreto 44/1988, do 11 de febreiro, polo que se regulan o Consello Escolar de Galicia, os consellos escolares territoriais e municipais, e en desenvolvemento da Lei 3/1986, do 18 de decembro, de consellos escolares de Galicia, o Consello Escolar de Galicia, na súa sesión do 11 de outubro de 2022, elixiu a Manuel Corredoira López vicepresidente do citado órgano.
En virtude do exposto anteriormente,
Artigo único
Nomear vicepresidente do Consello Escolar de Galicia a Manuel Corredoira López, que tomará posesión do seu cargo ante o presidente do Consello Escolar de Galicia.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 25 de outubro de 2022
ORDE do 21 de outubro de 2022 pola que se nomean membros do Consello Galego de Universidades.
Consellería de Cultura, Educación, Formación Profesional e Universidades — II. Autoridades e persoal — 02/11/2022

Mediante a Orde do 19 de febreiro de 2018 nomeáronse os representantes do Parlamento de Galicia no Consello Galego de Universidades, por expiración de mandato dos membros anteriores.
O Decreto 98/2014, do 17 de xullo, polo que se aproba o Regulamento do Consello Galego de Universidades, regula a composición deste órgano colexiado e no seu artigo 5, na alínea h) do punto 1, establécese que formarán parte del catro membros designados pola comisión do Parlamento de Galicia competente en materia universitaria, en proporción á súa representación no Pleno do Parlamento.
O 7 de outubro de 2022, a Comisión 4ª, de Educación e Cultura, do Parlamento de Galicia, procedeu á elección, designación e proposta de nomeamento, pola expiración do período de mandato, dos catro membros elixidos en 2018.
Os acordos de designación dos membros elixidos polo Parlamento de Galicia seranlle comunicados á persoa titular da consellería competente en materia de universidades, quen procederá ao seu nomeamento mediante orde da consellería, que se publicará no Diario Oficial de Galicia e producirá efectos a partir desa data.
A duración do mandato dos membros do Consello Galego de Universidades de designación parlamentaria será de catro anos e permanecerán en funcións desde a expiración do devandito período ata a toma de posesión dos novos membros.
Na súa virtude,
Artigo único
Nomear os seguintes vogais, como membros designados pola Comisión 4ª, Educación e Cultura, do Parlamento de Galicia a:
– Begoña Barreiro Fernández.
– Senén Barro Ameneiro.
– Irene Garrido Valenzuela.
– Montserrat Valcárcel Armesto.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 21 de outubro de 2022
ORDE do 21 de outubro de 2022 pola que se dispón o cesamento de membros do Consello Galego de Universidades.
Consellería de Cultura, Educación, Formación Profesional e Universidades — II. Autoridades e persoal — 02/11/2022

Mediante a Orde do 19 de febreiro de 2018 nomeáronse os representantes do Parlamento de Galicia no Consello Galego de Universidades, por expiración de mandato dos membros anteriores.
Por renuncia de Elisa Alén González, nomeada pola Orde do 19 de febreiro de 2018, procedeuse ao nomeamento de Begoña Barreiro Fernández, mediante a Orde do 6 de abril de 2021.
O Decreto 98/2014, do 17 de xullo, polo que se aproba o Regulamento do Consello Galego de Universidades, regula a composición deste órgano colexiado e no seu artigo 5, na alínea h) do número 1, establécese que formarán parte del catro membros designados pola comisión do Parlamento de Galicia competente en materia universitaria, en proporción á súa representación no Pleno do Parlamento.
Establece o artigo 8 do Regulamento do Consello Galego de Universidades que a duración do mandato dos membros de designación parlamentaria será de catro anos. Transcorrido o período indicado, expira o período de mandato dos catro membros designados polo Parlamento de Galicia. E, segundo establece o punto 2 do artigo 9, no caso de renuncia, a persoa substituta será designada polo tempo que falte para a conclusión do correspondente mandato.
Na súa virtude,
Artigo único
Que cesen como membros vogais designados pola Comisión 4ª, Educación e Cultura, do Parlamento de Galicia, por expiración do seu mandato, as seguintes persoas:
– Begoña Barreiro Fernández.
– Senén Barro Ameneiro.
– José Carlos de Miguel Domínguez.
– Alba Nogueira López.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 21 de outubro de 2022
RESOLUCIÓN do 21 de outubro de 2022 pola que se dá publicidade das axudas concedidas ao abeiro da Orde do 21 de xaneiro de 2022 pola que se establecen as bases reguladoras para a concesión, en réxime de concorrencia competitiva, das subvencións a entidades locais para actuacións encamiñadas ao acondicionamento e mellora das instalacións dos espazos termais de uso lúdico da Comunidade Autónoma de Galicia, e se procede á súa convocatoria para o ano 2022 (código de procedemento IN308C).
Vicepresidencia Primeira e Consellería de Economía, Industria e Innovación — III. Outras disposicións — 04/11/2022

Mediante a Orde do 21 de xaneiro de 2022, a Vicepresidencia Segunda e Consellería de Economía, Empresa e Innovación estableceu as bases para a concesión de subvencións, en réxime de concorrencia competitiva, das subvencións a entidades locais para actuacións encamiñadas ao acondicionamento e mellora das instalacións dos espazos termais de uso lúdico da Comunidade Autónoma de Galicia, e convocáronse para o ano 2022.
En cumprimento do disposto no artigo 17.1.b) da Lei 1/2016, do 18 de xaneiro, de transparencia e bo goberno, e no artigo 15.1 da Lei 9/2007, do 13 de xuño, de subvencións de Galicia, así como no artigo 25 das bases reguladoras,
Ordenar a publicación no Diario Oficial de Galicia das subvencións indicadas no anexo, concedidas con cargo á aplicación orzamentaria 06.02.734A.760.1, ao abeiro da Orde do 21 de xaneiro de 2022 pola que se establecen as bases reguladoras para a concesión, en réxime de concorrencia competitiva, das subvencións a entidades locais para actuacións encamiñadas ao acondicionamento e mellora das instalacións dos espazos termais de uso lúdico da Comunidade Autónoma de Galicia, e se procede á súa convocatoria para o ano 2022 (código de procedemento IN308C).
Santiago de Compostela, 21 de outubro de 2022
CORRECCIÓN DE ERROS. Orde do 17 de outubro de 2022 pola que se acorda conceder as medallas ao mérito e os distintivos de permanencia de protección civil de Galicia correspondentes ao ano 2022 (código de procedemento PR467A).
Vicepresidencia Segunda e Consellería de Presidencia, Xustiza e Deportes — III. Outras disposicións — 04/11/2022

Advertidos erros na citada orde, publicada no Diario Oficial de Galicia número 206, do venres 28 de outubro de 2022, cómpre efectuar as seguintes correccións:
Engadir á táboa do anexo II, Distintivos de permanencia de Protección civil de Galicia 2022, os seguintes datos:
RESOLUCIÓN do 21 de outubro de 2022 pola que se ordena a publicación do Acordo do Consello de Goberno do 28 de setembro de 2022 en que se aproba a modificación da relación de postos de traballo.
Universidade da Coruña — III. Outras disposicións — 02/11/2022

O Consello de Goberno da Universidade da Coruña, na súa reunión do día 28 de setembro de 2022, adoptou o acordo para aprobar a modificación da relación de postos de traballo da UDC, nos termos que se sinalan no anexo, acordo do que emitiu informe favorable pola Comisión Executiva do Consello Social da Universidade da Coruña na sesión do 13 de outubro de 2022.
Visto este acordo, así como o informe favorable da Consellería de Facenda, esta xerencia, no uso das atribucións que lle confire a normativa vixente, resolve que se publique no
Diario Oficial de Galicia
a modificación da relación de postos de traballo desta universidade que se relaciona no anexo.
A Coruña, 21 de outubro de 2022
Na vixente relación de postos de traballo da Universidade da Coruña prodúcense as seguintes modificacións:
1. Postos que se modifican:
2. Posto que se amortiza:
ORDE do 28 de outubro de 2022 pola que se acorda a ampliación do prazo para a presentación da documentación necesaria para efectuar o libramento regulado na Orde do 2 de maio de 2022, pola que se convocan axudas dirixidas a escolas de música privadas dependentes de institucións sen ánimo de lucro (código de procedemento ED314D).
Consellería de Cultura, Educación, Formación Profesional e Universidades — III. Outras disposicións — 02/11/2022

O día 30 de maio de 2022 publicouse no DOG núm. 102 a Orde do 2 de maio de 2022, pola que se convocan axudas dirixidas a escolas de música privadas dependentes de institucións sen ánimo de lucro (código de procedemento ED314D).
O punto segundo do artigo 14 da convocatoria establece que a entidade beneficiaria terá como data límite para a presentación da xustificación completa o 31 de outubro de 2022.
Tendo en conta o atraso nos trámites administrativos posteriores á presentación de solicitudes, resulta necesario ampliar o prazo de presentación da documentación necesaria para efectuar o libramento establecido na convocatoria.
Polo exposto,
1. Modificar o prazo de presentación da documentación necesaria para efectuar o libramento ata o 18 de novembro de 2022, polo que resulta ampliado en 18 días naturais o prazo regulado no artigo 14.2 da citada orde.
2. Esta modificación, unha vez publicada no
Diario Oficial de Galicia
, non implicará apertura dun novo prazo para presentar novas solicitudes.
Santiago de Compostela, 28 de outubro de 2022
CORRECCIÓN DE ERROS. Resolución do 30 de setembro de 2022 pola que se adxudican as axudas para a mellora da capacidade de innovación das empresas en Galicia, a través do financiamento de bonos de innovación para pequenas e medianas empresas cuxa actividade se enmarca nas prioridades estratéxicas da RIS3, convocadas pola Resolución do 25 de maio de 2022 (Diario Oficial de Galicia número 110, do 9 de xullo).
Axencia Galega de Innovación — III. Outras disposicións — 02/11/2022

Advertidos erros na Resolución do 30 de setembro de 2022, publicada no
Diario Oficial de Galicia
número 200, do 20 de outubro de 2022, cómpre efectuar as seguintes correccións:
– No titulo da resolución, onde di:
«RESOLUCIÓN do 30 de setembro de 2022 pola que se adxudican as axudas para a mellora da capacidade de innovación das empresas en Galicia, a través do financiamento de bonos de innovación para pequenas e medianas empresas cuxa actividade se enmarca nas prioridades estratéxicas da RIS3, convocadas pola Resolución do 25 de maio de 2022 (
Diario Oficial de Galicia
número 110, do 9 de xullo)».
Debe dicir:
«RESOLUCIÓN do 30 de setembro de 2022 pola que se adxudican as axudas para a mellora da capacidade de innovación das empresas en Galicia, a través do financiamento de bonos de innovación para pequenas e medianas empresas cuxa actividade se enmarca nas prioridades estratéxicas da RIS3, convocadas pola Resolución do 25 de maio de 2022 (
Diario Oficial de Galicia
número 110, do 9 de xuño)».
– Na páxina 55745, no punto 1, onde di:
«1. O importe total das axudas concedidas é 910.626,06 €, con cargo á aplicación orzamentaria que se recolle no seguinte cadro:
Debe dicir:
«1. O importe total das axudas concedidas é de 914.226,06 €, con cargo á aplicación orzamentaria que se recolle no seguinte cadro:
– Na páxina 55748, no anexo III, proposta de concesión liña 2B (orde de nº de expediente), onde di:
Debe dicir:
EXTRACTO da Orde do 24 de outubro de 2022 pola que se establecen as bases reguladoras das axudas ás organizacións profesionais agrarias e asociacións agrarias para realizar actividades de interese agrario, e se convocan para o ano 2022 (código de procedemento MR321A).
Consellería do Medio Rural — III. Outras disposicións — 31/10/2022

BDNS (Identif.): 655804.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Poderán ser beneficiarias das axudas que se regulan nesta orde as seguintes entidades:
1. As organizacións profesionais agrarias legalmente constituídas en Galicia que concorreron ás eleccións ás cámaras agrarias que tiveron lugar o 26 de maio de 2002, segundo o recollido na disposición transitoria única da Lei 1/2006, do 5 de xuño, do Consello Agrario Galego.
2. As asociacións agrarias, con ámbito de actuación provincial ou autonómico, legalmente constituídas de acordo coa Lei orgánica 1/2002, do 22 de marzo, reguladora do dereito de asociación, con código de actividade «811 Agricultura, gandaría, silvicultura, caza, pesca», de acordo co Real decreto 949/2015, do 23 de outubro, polo que se aproba o Regulamento do Rexistro Nacional de Asociacións.
Segundo. Obxecto
A finalidade das axudas concedidas ao abeiro destas bases reguladoras é a realización de actividades de representación e de formación dos asociados das organizacións profesionais agrarias e asociacións agrarias legalmente constituídas e con implantación en Galicia e dos agricultores galegos en xeral.
Terceiro. Bases reguladoras
Orde do 24 de outubro de 2022 pola que se establecen as bases reguladoras das axudas ás organizacións profesionais agrarias e asociacións agrarias para realizar actividades de interese agrario, e se convocan para o ano 2022 (código de procedemento MR321A).
Cuarto. Importe
Importe total da convocatoria: 600.000 euros.
Quinto. Prazo de presentación de solicitudes
O prazo de presentación de solicitudes será dun mes, que se contará desde o día seguinte ao da publicación desta orde no Diario Oficial de Galicia.
Santiago de Compostela, 24 de outubro de 2022
CORRECCIÓN DE ERROS. Resolución do 5 de outubro de 2022 pola que se publica o Acordo do Consello da Xunta de Galicia do 29 de setembro de 2022 polo que se aproba a creación dunha unidade administrativa temporal para a xestión de fondos de recuperación e resiliencia (FRR) e doutros fondos europeos na Axencia Galega de Industria Forestal.
Consellería de Facenda e Administración Pública — III. Outras disposicións — 31/10/2022

Advertidos erros na Resolución do 5 de outubro de 2022, publicada no DOG núm. 194, do martes 11 de outubro, cómpre facer as correspondentes correccións:
– Na páxina 54139, no centro de destino «Axencia Galega da Industria Forestal (XERA)»:
• Nos postos «MR.UAT.00.001.15770.103 - XEFATURA SECCIÓN III», «MR.UAT.00.001.15770.104 - XEFATURA SECCIÓN IV» e «MR.UAT.00.001.15770.105 - XEFATURA SECCIÓN V», na súa columna Subgrupo, onde di: «A1», debe dicir: «A1-A2», e na súa columna Corpo/escala, onde di: «ESE5», debe dicir: «EME3/ESE5».
– Na páxina 54140, na epígrafe «CÓDIGO - DESCRICIÓN DOS CORPOS/ESCALAS»:
• Onde di: «ESES», debe dicir: «ESE5».
• Cómpre engadir o código e descrición «EME3 ESPECIAL (ESC. ENXEÑEIROS TÉCNICOS-ESP. ENX. TÉCNICA FORESTAL)».
ORDE do 21 de setembro de 2022 pola que se fixa o prezo privado para a venda ao público dunha publicación editada pola Axencia Turismo de Galicia.
Vicepresidencia Segunda e Consellería de Presidencia, Xustiza e Deportes — III. Outras disposicións — 31/10/2022

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados.
Así mesmo, o artigo 51 da referida lei establece que os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no Diario Oficial de Galicia.
Na súa virtude, vista a proposta formulada pola Axencia Turismo de Galicia e logo do informe favorable da Consellería de Facenda e Administración Pública, esta vicepresidencia segunda e consellería de Presidencia, Xustiza e Deportes
Artigo único
1. Queda aprobado o prezo privado de venda ao público da publicación editada pola Axencia Turismo de Galicia que se relaciona no anexo.
2. Este prezo entenderase con IVE incluído.
Disposición derradeira única
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 21 de setembro de 2022
• Ad limina XIII: revista de investigación do Camiño de Santiago e as peregrinacións: 22 €.
EXTRACTO da Orde do 17 de outubro de 2022 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades sen ánimo de lucro para a contratación de axentes de emprego e unidades de apoio, e se convocan para o ano 2022 (código de procedemento TR352B).
Consellería de Promoción do Emprego e Igualdade — III. Outras disposicións — 28/10/2022

BDNS (Identif.): 655431.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Entidades sen ánimo de lucro prestadoras de servizos sociais que establezan accións específicas de conformidade cos seus estatutos para a inserción, preferentemente, das persoas con discapacidade e/ou en risco de exclusión social, sempre que non estean incursas nalgunha das circunstancias establecidas no artigo 10.2 da Lei 9/2007, do 13 de xuño, de subvencións de Galicia.
Segundo. Obxecto
Financiamento de accións de fomento de emprego en colaboración con entidades sen ánimo de lucro prestadoras de servizos sociais, a través da concesión de axudas e subvencións para a contratación ou prórroga da contratación concedida na convocatoria do ano 2021 de axentes de emprego e unidades de apoio (procedemento TR352B), que colaborarán na implantación das políticas activas de emprego e na realización de funcións relacionadas coa dinamización e coa creación de emprego no ámbito das persoas con discapacidade e/ou en risco de exclusión social.
Terceiro. Bases reguladoras
Orde do 17 de outubro de 2022 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades sen ánimo de lucro para a contratación de axentes de emprego e unidades de apoio, e se convocan para o ano 2022 (código de procedemento TR352B).
Cuarto. Importe
Para a concesión destas axudas destínase 1.140.000,00 euros.
Quinto. Prazo de presentación de solicitudes
O prazo de presentación de solicitudes será dun mes, contado desde o día seguinte ao da publicación da orde no
Diario Oficial de Galicia
. Para estes efectos, entenderase como último día do prazo o correspondente ao mesmo ordinal do día da publicación. Se este último día é inhábil, entenderase prorrogado ata o primeiro día hábil seguinte. Se no mes de vencemento non houber día equivalente, entenderase que o prazo finaliza o último día do mes.
Santiago de Compostela, 17 de outubro de 2022